
Χανιά, 16 Μαΐου 2024
                                                                                  
ΔΕΛΤΙΟ  ΤΥΠΟΥ
«Green School by Τράπεζα Χανίων» για την ενδυνάμωση της περιβαλλοντικής συνείδησης των μαθητών

Η Συνεταιριστική Τράπεζα Χανίων λειτουργεί διαχρονικά με υψηλό αίσθημα ευθύνης, σχεδιάζοντας και υλοποιώντας με συνέπεια δράσεις και προγράμματα που συμβάλλουν στην προστασία του περιβάλλοντος και στη βέλτιστη χρήση των φυσικών πόρων. 
Εδώ και μία δεκαετία η Τράπεζα Χανίων έχει σχεδιάσει ένα στοχευμένο πρόγραμμα εταιρικής κοινωνικής ευθύνης, κάτω από την ομπρέλα του οποίου εντάσσεται και το πρόγραμμα «Green School by Τράπεζα Χανίων». Στρατηγικός στόχος αποτελεί η υιοθέτηση και εφαρμογή των βέλτιστων πρακτικών σχετικά με το περιβάλλον, την κοινωνία και την εταιρική διακυβέρνηση. 
[bookmark: _Hlk134116756]Σε αυτή την κατεύθυνση, η Τράπεζα Χανίων ενώνει δυνάμεις με την Περιβαλλοντική Συμμαχία της we4all, δημιουργώντας πρότυπους βοτανικούς κήπους με ενδημικά και μελισσοκομικά φυτά σε προαύλιους χώρους των σχολείων. Η συνεργασία με τη Μη Κερδοσκοπική Εταιρεία we4all, γίνεται στο πλαίσιο του εκπαιδευτικού προγράμματος ευαισθητοποίησης για την αειφορία «Green Future». 
Υπό αυτό το πρίσμα, η Τράπεζα υλοποιεί το πρόγραμμα Green School by Τράπεζα Χανίων, το οποίο εντάσσεται στο πλαίσιο εταιρικής κοινωνικής ευθύνης με βασικό πυλώνα το περιβάλλον. 
Σήμερα η δράση υλοποιήθηκε στο 1ο Δημοτικό σχολείο Χανίων και ξεκίνησε με διαδραστική παρουσίαση στους μαθητές από εξειδικευμένο προσωπικό. 
Πιο συγκεκριμένα, μέσα στην τάξη, τα παιδιά ενημερώθηκαν για τα σημαντικότερα περιβαλλοντικά προβλήματα της εποχής μας, αλλά και για τις απλές, πρακτικές λύσεις που τα ίδια μπορούν να εφαρμόζουν στην καθημερινότητά τους, προκειμένου να συνεισφέρουν στη μείωση της περιβαλλοντικής επιβάρυνσης. Το εκπαιδευτικό πρόγραμμα ευαισθητοποίησης για την αειφορία Green Future είναι διαμορφωμένο ώστε να εστιάζει σε καλές πρακτικές πάνω σε ορισμένα πιο σύνθετα περιβαλλοντικά ζητήματα όπως είναι η σπατάλη τροφίμων (Food Waste), η βιομηχανία της γρήγορης μόδας (Fast Fashion), η εντατική γεωργία, η εντατική κτηνοτροφία και η υπεραλίευση. Το πρόγραμμα καταλήγει σε μία δράση δημιουργίας μικρών βοτανικών κήπων με ενδημικά, αρωματικά και μελισσοκομικά φυτά μέσα στο προαύλιο του σχολείου, όπου τα παιδιά συνειδητοποιούν ότι το να είναι υπεύθυνοι πολίτες και να σέβονται ό,τι τους "περιβάλλει" όχι μόνο δεν είναι δύσκολο αλλά είναι και μια φυσική, ευχάριστη δραστηριότητα που κρίνεται απαραίτητη. 

